Diari Oficial de la Generalitat Valenciana


Sumari del DOGV 4135, del 26-11-2001 (2001/11599)

Informació pública del requeriment per a la regularització i actualització de la situació jurídica de l'òrgan de govern o patronat de la Fundació Garelli Pastor.
-----------------------------------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11350


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública del requeriment per a la regularització i actualització de la situació jurídica de l'òrgan de govern o patronat de la Fundació Garelli Pastor. [2001/X11303]
  
Als efectes de regularitzar i actualitzar la situació jurídica de l'òrgan de govern o patronat de la Fundació Garelli Pastor, que figura inscrita en aquest registre de Fundacions de la Comunitat Valenciana amb el número 161 € V - i sent cridats a ser patrons:
  
La Junta integrada pel rector del Col·legi de Corpus Christi i els marmessors del testador; els seus germans senyor Andrés Mª. i senyora Benita Pastor i Marqués, els seus cosins senyor Rafael Rodríguez de Cepeda i Marquès i senyor Juan Vallier i Garcia i senyor Luis Ularti i Correa, que sobrevisquen, podent els quatre últims designar les persones que hagen de substituir-los.
  
Se li requereix perquè, a la major brevetat possible, i a l'empara del que disposa l'article 76.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, manifeste de forma expressa la seua voluntat d'acceptar o no el càrrec de patró de la citada Fundació.
  
A aquests efectes, podrà manifestar la seua voluntat mitjançant escrit dirigit al Servei d'entitats Jurídiques de la Secretària General de la Conselleria de Justícia i Administracions Públiques, el Registre d'entrada del qual, té la seu a València, carrer Historiador Chabàs número 2, sense perjudici que amb posterioritat es formalitze la seua acceptació del càrrec de patró, en els termes previstos en l'article 13. 4 de la Llei 8/98, de 9 de desembre, de Fundacions de la Comunitat Valenciana (en escriptura pública, en document privat amb signatura legitimada per notari, o mitjançant compareixença realitzada a l'efecte al Registre de Fundacions). Dites acceptacions s'hauran de remetre a aquest Protectorat (excepte en l'últim supòsit) amb dues còpies autoritzades o legitimades (no simples) del document que reculla l'acceptació. Les acceptacions efectuades s'inscriuran al Registre de Fundacions mitjançant resolució motivada.
  
En el cas que, transcorregut un mes des de la publicació del present escrit, no s'haja manifestat de forma expressa la voluntat d'acceptar el càrrec de patró, s'entendrà que no accepta el càrrec per al qual va ser cridat d'acord amb les disposicions reguladores de la institució. Igualment se li comunica que el protectorat a l'empara de l'article 18.1 de la Llei 8/98, de 9 de desembre, de Fundacions de la Comunitat Valenciana (DOGV número 3391, d'11 de desembre), estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants, o ben procedir a la seua extinció i posterior liquidació.